Man beëindig liefdesdriehoek tragies, sê polisieArgieffoto: Nico Strydom Ao. Mothemane Malefo, woordvoerder van die polisie, het gesê die voorval het in Seshego naby Polokwane in Limpopo plaasgevind. Volgens Malefo het ŉ man Donderdag sy vriendin betrap met ŉ ander man in haar huis. Volgens Malefo het die man die volgende oggend sy vriendin en haar beweerde minnaar doodgeskiet waarna hy selfmoord gepleeg het. Die man het haar glo gevra om te kies tussen hom en die ander man. Malefo het gesê die name van die oorledenes sal bekend gemaak word sodra al hul naasbestaandes in kennis gestel is. Hy het gesê twee sake van moord word ondersoek en dat ŉ geregtelike doodsondersoek geopen is.